**1.Protokols**

**iepirkums** **Nr.BMC 2017/421**

TELPU UZKOPŠANAS PAKALPOJUMS

*2017.gada 18.decembrī Rīgā, Rātsupītes ielā 1 k-1*

1. Nolikums izstrādāts atbilstoši Latvijas Biomedicīnas pētījumu un studiju centra (turpmāk - Pasūtītājs) vajadzībām, par paraugu izmantojot iepriekšējā iepirkuma nolikumu, izmainot to atbilstoši šī brīža vajadzībām un normatīvajam regulējumam. Kā atlases prasības tiek noteiktas: kvalificēta personāla piesaiste, darba organizācijas plāns, līdzvērtīga pieredze, ieviesta kvalitātes nodrošināšanas pasākumi, vides pārvaldības pasākumi, atbilstošs finanšu apgrozījums, tehniskais un finanšu piedāvājums, pieteikums.

2. Iepirkuma ietvaros nolikumā noteiktajā termiņā saņemti 2 (divi) piedāvājumi (Sk. arī piedāvājumu reģistrs).

|  |  |  |  |
| --- | --- | --- | --- |
| ***Nr. p.k.*** | ***Pretendenta nosaukums*** | ***Piedāvājuma iesniegšanas datums*** | ***Piedāvājuma iesniegšanas******laiks*** |
| 1. | SIA Cleanhouse | 04.12.2017. | 10:20 |
| 2. | SIA Hagberg | 04.12.2017. | 10:45 |

3. Izvērtējot piedāvājuma **noformējuma prasības** iepirkumu komisija konstatējusi, ka pretendenta piedāvājuma noformējums atbilst nolikumā noteiktajām noformējuma prasībām.

4. Izvērtējot **pretendenta atbilstību** iepirkumu komisija konstatējusi, ka pretendenti un to piedāvājumi atbilst iepirkuma nolikumā noteiktajām piedāvājumu atlases un kvalifikācijas prasībām.

|  |  |  |
| --- | --- | --- |
| **Prasība** | **Cleanhouse** | **Hagberg** |
| Kvalificēts personāls | X | X |
| Darba organizācijas plāns | X | X |
| Līdzvērtīga pieredze: a) 3 objekti ar 5000 m2 un 100 cilvēkiem – vismaz viens no tiem laboratorijas telpas; b) 2 pozitīvas atsauksmes | X | NAV\* |
| Ieviesta kvalitātes nodrošināšanas pasākumi | X | X |
| Ieviesta vides pārvaldības nodrošināšanas pasākumi | X | X |
| Apgrozījums vismaz 120 000 EUR | X | X |
| Tehniskais un finanšu piedāvājums | X | X |
| Pieteikums | X | X |

\* Pretendenta SIA Hagberg piedāvājumā pie pieredzes objektiem nav norādīts neviens objekts, kurā ir laboratorijas telpu uzkopšana.

**5. Finanšu piedāvājumu vērtēšana.**

|  |  |
| --- | --- |
| **Pretendents** | **Cena EUR bez PVN** |
| SIA Cleanhouse | 1619.02 |
| SIA Hagberg | 1733.33 |

Iepirkuma komisija izvērtē pretendentu finanšu piedāvājumus atbilstoši iepirkuma procedūras 11.punktā noteiktajam piedāvājumu vērtēšanas kritērijam, par piedāvājumu ar zemāko vērtējamo cenu tiek atzīts **SIA Cleanhouse** piedāvājums.

Līdz ar to **SIA Cleanhouse** tiek atzīts par pretendentu, ar kuru būtu slēdzams līgums.

**6.** **Publisko iepirkumu likumā noteikto izslēgšanas kritēriju pārbaude.**

6.1. Par pretendentu, ar kuru būtu slēdzams līgums – **SIA Cleanhouse** atbilstību Publisko iepirkumu likuma 9.panta (8) daļā noteiktajam par to, vai nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts, iepirkuma komisija pārbaudīja [www.eis.gov.lv](http://www.eis.gov.lv) datu bāzē. (Sk. izdruku).

6.2. Par pretendentu, ar kuru būtu slēdzams līgums **SIA Cleanhouse** atbilstību Publisko iepirkumu likuma 9.panta (8) daļā noteiktajam par to, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro, iepirkuma komisija pārbaudīja [www.eis.gov.lv](http://www.eis.gov.lv) datu bāzē. (Sk. izdruku). **(Datumi: 04.12.2017. un 18.12.2017.)**

**7.** **Lēmums.**

Ņemot vērā iepriekšējos punktos minēto un piedāvājumu vērtēšanas kritēriju (piedāvājums ar zemāko cenu): Latvijas Biomedicīnas pētījumu un studiju centrs nolemj iepirkuma procedūras ***Telpu uzkopšanas pakalpojums*** ietvaros slēgt līgumu ar **SIA Cleanhouse.**

Ņemot vērā iepriekš minēto, **iepirkuma komisija vienbalsīgi nolemj:**

* **slēgt līgumu ar SIA Cleanhouse.**
* **pilnvarot O. Zvejnieku nosūtīt vēstuli par iepirkuma procedūras rezultātiem iepirkuma procedūras dalībniekam.**
* **uzdot O. Zvejniekam nodrošināt Publisko iepirkumu likuma prasībām atbilstošas paziņojuma veidlapas sagatavošanu Iepirkumu uzraudzības biroja publikāciju vadības sistēmā publicēšanai mājas lapā (**[**www.iub.gov.lv**](http://www.iub.gov.lv)**).**

*Iepirkuma komisija:*

Dāvdis Fridmanis, Juris Jansons, Artūrs Ābols, Irēna Čudarāne, Oskars Zvejnieks